|  |  |
| --- | --- |
| Numri i lëndës: | 2021:218517 |
| Datë: | 28.09.2023 |
| Numri i dokumentit:  | 04731760 |

 **P.nr.462/21**

**NË EMËR TË POPULLIT**

 **GJYKATA THEMELORE NË PRISHTINË DEGA NЁ LIPJAN**, nё përbërje prej gjyqtarit të vetëm gjykues Selman Salihi, me pjesëmarrjen e procesmbajtëses Hanife Ibrahimi, duke vendosur nё çёshtjen penale, ndaj tё pandehurit E. Q. nga fsh. G. K. L., të cilin e akuzon PTH në Prishtinë, me aktakuzën e saj PP.II.nr.4351/2021 tё dt.23.09.2021, pёr shkak tё veprës penale Vjedhje e shërbimeve nga neni 314 par.1 të KPRK-sё, nё shqyrtimin fillestar publik, tё mbajtur me dt.22.09.2023, nё prani tё përfaqësuesit të PTH-sё, prokurorit Rrahim Podvorica, të pandehurit E. Q., me datën 28.09.2023 merr dhe publikisht shpall kёtё:

**A K T G J Y K I M**

Ndaj tё pandehurit:

E. Q., nga i ati F., dhe e ëma M. e vajzërisë P., i lindur me datën ... në G. K. L., me nr.personal ..., ka të kryer shkollën e mesme, i gjendjes së dobët ekonomike, i martuar, shqiptar, shtetas i Republikës së Kosovës, mbrohet në liri.

 **Ë SH T Ë F A J T O R**

**Sepse:**

 Prej datës së pacaktuar deri më datën 25.06.2021, nga ana e personave të autorizuar të tttë dëmtuarës KEDS është konstatuar se i pandehuri E. Q. në shtëpinë e tij në fshatin G. Komuna L., me qëllim që vetes ti sjellë pasuri të kundërligjshme edhe pse më parë ka qenë i shkyqur nga distanca ka bërë lidhje direkte rrjetin elektrik dhe është kyq duke bërë lidhje direkte në rrjetin elektrik ku energjia e shpenzuar nuk është regjistruar dhe faturuar, me ç’rast të dëmtuarës i ka shkaktuar dëm material në vlerë prej 202.24.€,

 **- Me këtë ka kryer veprën penale Vjedhje e shërbimeve nga neni 314 par.1** **të KPRK-se.**

Andaj gjykata konform neneve 1, 2, 4, 6, 7, 17, 21, 38, 43, 69, 70 dhe nenit 314 të KPRK-së**,** si dhe nenit 364 të KPPK-së**,**

**GJ Y K O N**

Me dёnim me gjobёnë shumë prej 150-€ (njëqindeuro) të cilin dënim i pandehuri është i obliguar ta paguaj, në afat prej 15 dite pas plotfuqishmërisë së këtij aktgjykimi, në rast se denimi nuk realizohet as me detyrim konform nenit 46 të KPRK-së, se gjykata denimin me gjobë do ta zëvendësoj konform nenit 43 par.3 ashtu që për çdo ditë të qëndrimit ne vuajtje te denimit do të llogaritet 20 € për 1 (një) ditë burg.

 DETYROHET i akuzuari në emër të shpenzimeve të procedurës penale kёsaj gjykate t’ia paguajё pёr paushall gjyqёsor shumёn prej 20-€, këto në afat prej 15 dite pas plotfuqishmërisë së aktgjykimit, nën kërcënimin e përmbarimit të dhunshëm.

Pala e dëmtuar KEDS, udhëzohet qё kёrkesën pasurore juridike ta realizojë nё procedurё tё rregullt civile.

 **A r s y e t i m**

Prokuroria Themelore në Prishtinë, me Aktakuzën e saj PP.II.nr.4351/2021 tё dt.23.09.2021, e ka akuzuar të pandehurin E. Q., për shkak të veprës penale Vjedhje e shërbimeve nga neni 314 par.1 të KPRK-së.

Në shqyrtimin fillestar të datës 22.09.2023 Prokurori i Shtetit ka deklaruar se pranimi i fajësisë është në pajtim me dispozitat e nenit 241 dhe 242 të Kodit të procedurës penale andaj i propozon gjykatës që të pandehurin t’a shpallë fajtor ndërsa si rrethanë lehtësuese të marrë pranimin e fajësisë.

I pandehuri nё shqyrtimin fillestar, pasi që e ka kuptuar në tërësi aktakuzën, deklaroi se e ndjen vetën fajtor për veprën penale që i vihet në barrë, fajësinë e pranon me vetëdije të plotë dhe pa presion, i bindur për pasojat e pranimit të fajësisë nuk e kundërshton aktakuzën, ndër të tjera shton jam i penduar dhe më vjen keq që jam në Gjykatë për këtë, mirëpo e kam gruan e sëmurë qe 24 vite nga sëmundja e kancerit dhe kjo ka qenë edhe një ndër arsyet që më ka shtyrë të bëjë këtë sepse të gjitha shpenzimet e ilaqeve dhe barnave më shkojnë pë gruan.

Gjyqtari i vetëm gjykues, i bindur se i pandehuri e ka kuptuar natyrën dhe pasojat e pranimit të fajit, pranimi i fajësisë është bërë në mënyrë të vullnetshme, pranimi i fajit mbështet në faktet e çështjes qe i përmban aktakuza, dhe se aktakuza nuk përmban asnjë shkelje të qartë ligjore ose gabime faktike, konform nenit 241 të KPPK së gjykata e pranoi pranimin e fajësisë të pandehurit, për veprën penale Vjedhje e shërbimeve nga neni 314 par.1, lidhur me par.4 dhe par.6 të KPRK-së.

Me rastin e caktimit të llojit dhe lartësisë së dënimit gjykata pati parasysh si rrethana lehtësuese, më parë nuk ka qenë i denuar, pendimin e të pandehurit, premtimin se nuk do të kryej vepra tjera penale, është mbajtës i familjes, i gjendjes së dobët ekonomike, e veçanërisht pranimin e fajësisë nga ana e të pandehurit, e si rrethanë rënduese peshën e veprës penale, konform nenit 73 të KPRK-së, të njëjtit i shqiptoi, dënimin e paraparë si në dispozitiv të këtij aktgjykimi duke qenë e bindur se një dënim të tillë do të arrihet qëllimi i dënimit konform nenit 38 të KPRK-së, e cila dispozitë ka për qëllim që të mos zbatohet dёnimi pёr vepra tё lehta penale, kur vlerёsohet se tёrheqja e vёrejtjes me kёrcёnimin e dёnimit ёshtё e nevojshme tё ndalojё qё kryesi tё mos kryejё vepёr penale.

Vendimi mbi shpenzimet e procedurës penale bazohet në nenin 450 par. 2 pika 2.6 të KPPRK-së, vendimi mbi realizimin e kërkesës pasurore juridike u murr në bazë të nenit 462 të KPPRK-së.

 Nga të gjitha arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINE-DEGA NË LIPJAN.**

**P.nr. 462/21 me dt. 28.09.2023**

**Sekretarja juridike GJYQTARI**

 **Hanife Ibrahimi Selman Salihi**

**UDHЁZIM JURIDIK:** Kundër këtij aktgjykimi është e lejuar ankesa, në afat prej 30 dite nga dita e dorëzimit të të njëjtit. Ankesa i drejtohet Gjykatës së Apelit në Prishtinë, përmes kësaj gjykate.